Сёлета — не першы раз — у “Экспа” ўдзельнічае Беларусь. Складана вылучыцца на фоне іншых 144 краін-удзельніц. Ніводзін англамоўны гід не рэкамендуе беларускі павільён сярод выбраных. Затое рускамоўны турыстычны буклет нас адзначае. Мабыць, лічыцца, што рускамоўныя турысты захочуць паглядзець павільёны постсавецкіх краін. Разам з Беларуссю (якая завецца ў гэтым выданні чамусьці “Белоруссия”) згадваюць павільёны Азербайджана, Малдовы, Германіі, Ізраіля, Японіі, Тайланда, Непала, Аўстрыі, Чылі, Арабскіх эміратаў. Някепская кампанія! Пра Беларусь пішуць “Павільён з зялёнымі ўзлескамі і аграмадным драўляным колам”.